મળતી માહિતી મુજબ મોહમ્મદ શમી ભલે અફઘાનિસ્તાન ટેસ્ટનો ભાગ ન બની શક્યો પરંતુ ઈંગ્લેન્ડ સામે ઓગસ્ટમાં યોજાનાર ટેસ્ટ સીરીઝ માટે ટીમ મેનેજમેન્ટ તેને ફીટ જોવા માંગે છે. ભારત અને અફઘાનિસ્તાન વચ્ચે ગુરુવારથી બેંગ્લુરુના એમ ચિન્નાસ્વામી સ્ટેડિયમમાં એક માત્ર ટેસ્ટ મેચ રમાવાની છે. ટીમ મેનેજમેન્ટ સાથે સંકળાયેલ સુત્રોએ જણાવ્યુ કે, શમીની ક્રિકેટ પ્રતિભા પર કોઈને સવાલ નથી, તે એક શાનદાર બોલર છે. ટીમ તેને ફરી એકવાર સંપૂર્ણ ફીટ જોવા માંગે છે અને ઈંગ્લેન્ડ સામેની ટીમમાં શારીરિક અને માનસિક રુપથી સામેલ કરવા માંગે છે.